尋日贏天天同樂 潘頓全哥今朝享受凱旋時光
2024年05月27日 13:08
東網電視
更多新聞短片
潘頓羅富全烽火台外密斟。
潘頓喺尋日沙田日賽拎咗4W，而佢泥地成績一向麻麻，今季只得4W，好多人星期三田泥夜賽，會選擇飛晒所有潘頓嘅座騎，但其實星期三要留意佢同羅富全第7場三班1200米合作嘅「凱旋時光」。
潘頓同羅富全喺啱啱星期日憑「天天同樂」贏馬，取得二人今季合作第4W，騎練今晨喺烽火台出面密斟，睇嚟都係為「凱旋時光」報署，後駒今季轉跑泥地之後，喺蔡明紹跨下打開勝門，至今跑6場同班同程，未曾跑出前4名，上兩仗潘頓重新接手僅跑第3、4，難得今次潘頓未放手，仲要排3檔，絕對有機會爭勝。